kardosdrur/scandi-wiki huggingface dataset:
Devotio moderna

Devotio moderna (lat. for "moderne fromhed") var en humanistisk influeret religiøs reformbevægelse i 13- og 1400-tallet som udgik fra Nederlandene. Dens mål var inderlig fromhed og aktiv kærlighed der kunne tage udtryk i form af omsorg for fattige.

Bevægelsen gjorde sig gældende på det tidspunkt hvor humanismen forbandt sig med kristendommen til en kristen humanisme, der fordrede studium af kristendommens grundtekster for at tilvejebringe et personligt forhold til Gud. Med disse bibelstudier peger bevægelsen frem mod Reformationen. 
Både for læg og lærd lettedes adgangen til disse tekster efterhånden som indførelsen af trykpressen gjorde sin virkning fra midten af 1400-tallet.

Oprindelsen til bevægelsen Devotio moderna er forbundet med Geert Groote  (1340–1384) fra Deventer, ud af hvis virksomhed Brødrene af Fælleslivet blev dannet. Særlig udbredt var bevægelsen i de nederlandske og nederrhinske områder. 

Erasmus af Rotterdam blev opdraget inden for denne bevægelse og en fremtrædende repræsentant var Thomas a Kempis, som var forfatter til et af bevægelsens betydeligste værker Nachfolge Christi, "Kristi efterfølgelse". Både Martin Luther og Philipp Melanchthon skulle have haft sympati for bevægelsen.

Se også 
 Bibelhumanisme, som var renæssancens mest typiske udslag nord for alperne. "Ad fontes", "Til kilderne" var slagordet.
 Brødrene af Fælleslivet

Referencer 

Kirkesamfund
Revista Brasileira de Direito Animal

Revista Brasileira de Direito Animal (eller Brasiliansk dyreretstidsskrift) er Latinamerikas første juridiske tidsskrift om dyreret nogensinde. Den laves af Heron Santana, Luciano Rocha Santana og Tagore Trajano

Tidsskriftet er interdisciplinært og beskæftiger sig med jura, filosofi, veterinærmedicin og andet.

Om tidsskriftet har Tom Regan skrevet: ''"grundlæggerne af Revista Brasileira de Direito Animals seneste handlinger åbner en ny fremtid for dyreret i Brasilien. Aldrig før har en brasilianer turdet spørge ind til Habeas corpus på vegne af et ikkemenneske. Forestil Dem: et juridisk skrift som kræver befrielsen af alle dyr, som holdes ulovligt indespærret! Men dette er præcis hvad grundlæggerne af RBDA gjorde i september i år, på vegne af en chimpanse som modbydeligt var dømt til et liv bag tremmer i en zoologisk have i Bahia(...)".

Eksterne henvisninger 
Associação Leopoldense de Proteção Animal – Divulgação da Revista Brasileira de Direito Animal  
Animal Association (Portugal) – Animal's Bookstore 
Nina Rosa Institute – Divulgação da Revista Brasileira de Direito Animal  

Tidsskrifter
Kultur i Brasilien
The Cheetah Girls 2

The Cheetah Girls 2 er en amerikansk Disney Channel Original Movie som er opfølger (sequel) til filmen The Cheetah Girls, som er baseret på bogen Cheetah Girls – Wishing on a star, skrevet af Deborah Gregory. I The Cheetah Girls 2  er hovedpersonerne Raven Symoné, Adrienne Bailon, Kiely Williams og Sabrina Bryan.

Handling

The cheetah er tilbage og denne gang i Spanien. Pigerne er med i en talentkonkurrence i Barcelona. Chanel er bange for at hendes mor bliver gift med Luc, og at hun skal bo i Spanien som selvfølgelig kommer til at splitte The Cheetah Girls. Galleria er den eneste der vil øve op til konkurrencen, men da hun ser at de andre er ligeglade vil hun rejse hjem.
I Barcelona har Dorinda fundet kærligheden i greven, Jaquin, som også er danser. Dorinda kommer til at misfostå noget som ender med at bryde deres forhold. Den kloge Aquanette er glad for at være i Spanien. Her møder hun den store designer Aramat og begynder at tegne skitser.

Skuespillere

Raven Symoné-Galleria Garabaldi også kendt som Bubbles
Adrienne Bailon-Chanel Simmons også kendt som Chuchie
Sabrina Bryan- Dorinda Thomas også kendt som Do
Kiely Willians-Aquanette Walker også kendt som Aqua
Marisol- Belinda
Lynn Whitfield-Dorothea Garabaldi
Juan Chioran-Francobollo Garabaldi
Lori Anne Alter-Juanita Simmons

Sange

Eksterne henvisninger 
 

Amerikanske film fra 2006
Børnefilm fra USA
Musicalfilm fra USA
Disney Channel Original Movies
Nordkaperen-klassen

Nordkaperen-klassen var en klasse af torpedobåde i det danske Søværn. Klassen bestod af de to torpedobåde Nordkaperen og Makrelen.

De to skibe blev begge bygget på Orlogsværftet i København, og var de indtil da største og sværest armerede danske torpedobåde.

Navneændringer 
 Nordkaperen blev i 1918 omdøbt til T. 7. Den blev i 1920 igen omdøbt, denne gang til P. 3.
 Makrelen blev i 1918 omdøbt til T. 6. Den blev i 1920 igen omdøbt, denne gang til P. 2.

Eksterne henvisninger 
 Torpedobåden Nordkaperen i Den sorte Registrant 
 Torpedobåden Makrelen i Den sorte Registrant 

Torpedobåde fra Danmark
Dalida

Iolanda Cristina Gigliotti (17. januar 1933 – 3. maj 1987) kendt som Dalida var en egyptisk sangerinde af italiensk oprindelse.

Hun har blandt andre skrevet:
-Helwa ya Baladi
-Aghani
-Gamil elsura
-Salma ya Salma
-Lebnan
-Money Money
-Born to Sing
-Dalida Dalida

Eksterne henvisninger 
 

Sangere fra Egypten
Personer der har begået selvmord
Husby Herred

Husby Herred (tysk Husbyharde) er et herred i det nordvestlige Angel syd for den dansk-tyske grænse. Hovedbyen er Husby. Købstaden Flensborg ligger delvis i Husby Herred. Herredet omfattede ud over dele af den nuværende Flensborg Kommune sognene Husby, Hyrup, Adelby, Rylskov og Grumtoft og oprindelig også Munkbrarup. 

Husby Herred hørte i middelalderen til Istedsyssel. Husby Herred omtales i Kong Valdemars Jordebog fra 1231. Senere kom det til Flensborg Amt. Området ligger nu i Slesvig-Flensborg amt i delstaten Slesvig-Holsten (Sydslesvig). Halvøen Angel var i middelalderen inddelt i fem herreder. Tinget blev holdt ved Sankt Vincentus Kirken i Husby. Byen var sandsynligvis en dansk kongsgård. 

Herredets våbenbillede er et træhus med to korsblomster.

I herredet ligger følgende sogne eller dele af sogne:
 Adelby Sogn
 Husby Sogn
 Hyrup Sogn
 Rylskov Sogn
 en større del af Grumtoft Sogn

Noter

Litteratur
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 477

Husby (Sydslesvig)
Angel
Herreder i Sydslesvig
Abdullah Gül

Abdullah Gül (født 29. oktober 1950) er en tyrkisk politiker, der har været Tyrkiets præsident. Han repræsenterer det islamiske regeringsparti Retfærdigheds- og Udviklingspartiet (AKP). Tidligere var Gül vicepremierminister og udenrigsminister.

Gül er søn af velhavende forældre og blev født i Kayseri i det centrale Tyrkiet. Byen er kendt som en religiøs bastion. Gül er gift med Hayurunnisa Gül, som han i 1980 indgik arrangeret ægteskab med. Han er uddannet økonom fra Istanbul Universitet og arbejdede som sådan i 1980'erne i Den Islamistiske Udviklingsbank. Han blev valgt til parlamentet i 1991 for Det Islamistiske Velfærdsparti, som militæret lukkede i 1997. 

27. april 2007 blev han valgt som præsident af parlamentet. Det afstedkom kraftige reaktioner i Tyrkiet. Militæret, som tidligere har grebet ind i politik eller ligefrem ved militærkup overtaget magten, advarede regeringen mod at gøre en erklæret islamist som Gül – hvis hustru bærer tørklæde – til præsident. Der var demonstrationer i landet mod såvel Güls indstilling som militærets indblanding. I Istanbul deltog anslået 1 mio. mennesker i demonstrationen 28. april.
1. maj 2007 underkendte landets forfatningsdomstol valget af Gül med henvisning til, at ikke tilstrækkeligt mange parlamentsmedlemmer havde været til stedet, da han blev udpeget. Efter en tilsvarende afstemning 5. maj med samme resultat trak Gül sit kandidatur. Regeringen overvejer en forfatningsændring, så præsidenten skal vælges direkte af vælgerne og ikke af parlamentet.

Eksterne henvisninger 

Tyrkiets premierministre
Tyrkiets præsidenter
Personer fra Kayseri
Slis Herred

Slis Herred (tysk Schliesharde) er et herred i det sydlige Angel bliggende nord for Slien.

Slis Herred hørte i middelalderen til Istedsyssel. Senere kom det under Gottorp Amt. Området ligger nu i kreds Slesvig-Flensborg i delstaten Slesvig-Holsten (Sydslesvig). Det strækker sig langs Sliens nordlige bred indtil henimod Kappel og adskilles fra Strukstrup Herred ved Oksbæk og Løjt Å.

Slis Herred blev allerede nævnt i kong Valdemars Jordebog i 1231 som Slæshæreth. I jordebogen nævnes som patrimonium (kongens fædrenegods) blandt andre Dytnæs, Notfeld, Sønder Brarup, Dollerød, Ravnkær og Fovlløk, Bøl Grødersby, Skæggerød, Tøstrup og Skørdrup.

Halvøen Angel var i vikingetiden inddelt i fem herreder. Slis Herreds våbenbillede er en sølvfarvet sild på en vandbølge. Silden henviser sandsynligvis til slifiskeriet.

I herredet ligger følgende sogne eller dele af sogne:
 flækken Arnæs
 Borne Sogn
 den største del af Brodersby Sogn (resten til Munkbrarup Herred, Flensborg Amt)
 et kåd i Farensted Sogn
 en del af Kalleby Sogn
 Løjt Sogn
 et kåd et Nybøl Sogn
 Ravnkær Sogn
 Sønder Brarup Sogn
 Torsted Sogn
 en del af Tøstrup Sogn (resten til Kappel Herred og Strukstrup Herred)

Noter

Litteratur 
 Esben Albrectsen: Herredømmet over Sønderjylland 1375-1404; København 1981; 
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 507

Angel
Herreder i Sydslesvig
AdventureQuest

AdventureQuest, også kaldet BattleOn eller bare AQ, er et online singleplayer Flash RPG udviklet og udgivet af Artix Entertainment. Spillet blev udgivet d. 15 Oktober 2002. Spillet er i tegneserie/manga-stil, og hittede i år 2006. Siden er der kommet et par opdateringer til spillet, men man kan stadig ikke se den store forskel fra da spillet udkom. Det er muligt at købe et medlemskab til spillet, så Artix Entertainment kan fortsætte med at tjene penge og derved udvikle spillet. Spillet er endeløst, og bliver sværere og sværere. Dog er der kun et bestemt antal "Quests", som man kan gennemføre. Man kan også besøge slotte hvor der sker noget mystisk, som man skal rette op på. Man kæmper mod massevis af monstre, ligefra små aber til kæmpe store sure og beskidte hulemænd. I takt med monstrenes at sværhedsgrad stiger skal man komme i level, udvikle sig, købe nye våben, kæledyr og meget mere. Spillet er meget fantasifuldt. Spillet er ikke særlig tidskrævende, da man kan spille når man har lyst, og der ikke er nogen timing på. Skrevet af WikiSoender.

Spillets formål 
Battleon er et rollespil, hvor det gælder, om at bekæmpe monstre, købe våben, og klare missioner for at stige level/rang.

Battleon er ikke et normalt webbaseret rollespil da det næsten udelukkende er singleplayer.
Kampene mod diverse monstre er turbaseret og kan med tiden blive en anelse langtrukkende. Battleon er gratis at spille, selvom det er muligt at opgraddere sin bruger med penge. Denne opgradering er dog ikke spor nødvendig da der er masser af gameplay foruden.
 AdventureQuest

Internetspil
Ny Herred

Ny Herred (tysk Nieharde) er et herred i det nordøstlige Angel ved Flensborg Fjord. 

Ny Herred hørte i middelalderen til Istedsyssel. Senere kom det under Flensborg Amt. Området ligger nu i kredsen Slesvig-Flensborg i delstaten Slesvig-Holsten (Sydslesvig). Ny Herred blev allerede nævnt i kong Valdemars Jordebog i 1231. Herredet omfattede sognene Sørup, Kværn, Sterup, Eskeris, Stenbjerg og Gelting samt Røst. Tingsted var i Tingskov, hvor sognene Kværn, Sterup og Sørup støder sammen. Herredsting holdtes senere i Kværn.

I herredet ligger følgende sogne eller dele af sogne:
 omtrent 1/5 af Eskeris Sogn (omtrent 2/5 under Runtoft, Udmark, Brunsholm, Østergaard og Nisvraagaard godser, Kappel Herred)
 en del af Stenbjerg Sogn
 størstedelen af Sterup Sogn
 Sørup Sogn
 en del af Kværn Sogn

Noter

Litteratur
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 493

Angel
Herreder i Sydslesvig
Munkbrarup Herred

Munkbrarup Herred (på tysk Munkbrarupharde) var et herred i det nordlige Angel i Hertugdømmet Slesvig. Hovedbyen var Munkbrarup.

Efter nedlæggelsen af Ryd Kloster efter reformationen oprettede hertug Hans den Yngre det nuværende Lyksborg Slot. Efter hans død i 1622 blev området sammen med en del af Sundeved til det lille afdelte hertugdømme Sønderborg-Lyksborg. Efter den sidste hertugs død faldt området tilbage til kronen. Mens Sundeved-delen kom til Sønderborg Amt som Nybøl Herred, blev det tidligere klosterområde med Lyksborg Slot og flækken (≈handelsplads) af samme navn en del af Flensborg Amt og fik navnet Munkbrarup Herred efter områdets eneste kirkeby Munkbrarup. Som særligt retsdistrikt eksisterede herredet indtil 1867. Herret bestod af tre adelige godser i Grumtoft og Kværn Sogn sogne samt gården Filipsdal i Stenbjerg Sogn.

Herreds våbenbilledet er Skt. Laurentius rist. Skt. Laurentius var Munkbrarup kirkes patron. Området ligger nu i Slesvig-Flensborg kreds i delstaten Slesvig-Holsten (Sydslesvig). Herredet har store skovstrækninger såsom de tidligere domaineskove Fredskov med Keglebjerg og Jomfrubjerg, Tremmerup Skov med Carolinelund og Ville, Sønderskov og Vesris.

Litteratur 
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 486/487

Herred
Herreder i Sydslesvig
Strukstrup Herred

Strukstrup Herred (tysk Struxdorfharde) var et herred i det sydvestlige Angel i Hertugdømmet Slesvig (≈Sønderjylland).

Strukstrup Herred hørte i middelalderen til Istedsyssel. Senere kom det under Gottorp Amt. Området ligger nu i kreds Slesvig-Flensborg i delstaten Slesvig-Holsten (Sydslesvig). Strukstrup Herred blev allerede nævnt i kong Valdemars Jordebog i 1231 som Struksthorphæreth. Herredet ydede 4 mark havre og 8 mark penninge. I Strukstrup Herred var Grumby og Tved patrimonium (fædrenegods) og sat til 7½ mark guld.

Halvøen Angel var i vikingetiden inddelt i fem herreder. Strukstrup Herreds våbenbillede er et egetræ.

I herredet ligger følgende sogne eller dele af sogne:
 Bøl Sogn (en del under Mårkær Herred)
 Farensted Sogn (dog et kåd under Slis Herred)
 Havetoft Sogn (mindre dele under Satrup Herred og Ugle Herred, Flensborg Amt)
 Michaelis Sogn (Isted og Slesvig-Sankt Jørgen, resten til Arns Herred)
 Moldened Sogn
 Nybøl Sogn (dog et kåd under Slis Herred)
 Nørre Brarup Sogn (en del under Slies Herred)
 Tumby Sogn (en del under Mårkær Herred)
 Strukstrup Sogn
 Tolk Sogn (en del under Mårkær Herred)
 en mindre del af Tøstrup (resten under købstaden Kappel og Slis Herred)
 Ølsby Sogn
 den norvestlige til Sankt Joahnnes Kloster hørende del af Kalleby (resten under Slis Herred)
 Sankt Johannes Sogn under klosteret Slesvig

Noter

Litteratur 
 Esben Albrectsen: Herredømmet over Sønderjylland 1375-1404; København 1981; 
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873
 Jens Peter Trap: Statistisk-topographisk beskrivelse af hertugdømmet Slesvig, Kjøbenhavn 1864, side 506

Angel
Herreder i Sydslesvig
Oddeway Torre

Oddeway Torre var et område ved Malabarkysten i Indien, som i perioden 1696-1722 var dansk besiddelse, og sorterede under kolonien Dansk Indien. Den blev regeret fra Trankebar af Dansk Ostindisk Kompagni, dengang under ledelse af Claus Vogdt. Oddeway Torre blev Danmarks tredje besiddelse i Indien, efter Trankebar og Balasore. Siden fik Danmark tilegnet sig flere besiddelser, blandt andre Serampore og Frederiksøerne.

Se også 

Dansk Ostindien
Satrup Herred

Satrup Herred (tysk Satrupharde) var et herred i Angel i Hertugdømmet Slesvig. Hovedbyen var Satrup. 

Satrup Herred blev oprettet i 1770/1771 af Christian 7., efter at det kongelige gods Satrupholm blev parecelleret og ophævet som selvstændigt gods. Under Satrupholm hørte bl.a. Satrup, Esmark, Havetoft, Løjt og Bistoft. Godsområdet med strøgods i Satrup og Havetoft Sogne blev adskilt fra Strukstrup Herred og fortsatte somg et selvstændigt herred under Gottorp Amt. Det lille herred havde fælles institutioner med Mårkær Herred, men kunne lige som dette bevare sind selvstændighed indtil 1867. Herredet havde eget ting. Forhandlingerne blev dog afholt på amtshuset for Gottorp Amt. Efter den dansk-tyske krig kom området under Slesvig landkreds.

Satrup Herred hørte til Gottorp Amt. Området ligger nu i kreds Slesvig-Flensborg i delstaten Slesvig-Holsten (Sydslesvig). Satrup Herreds våbenbillede er en le.

Noter 

Angel
Herreder i Sydslesvig
Etableret i 1770
Urease

Urease er et enzym, der katalyserer nedbrydningen af urinstof også kaldet urea til ammoniak og CO2. Enzymet produceres af en række forskellige bakterier, herunder helicobacter pylori, der er involveret i udviklingen af mavesår.

Dannelsen af ammoniak vha. urease neutraliserer den omgivende mavesyre og giver bakterien mulighed for at etablere sig i mavesækkens sure miljø. Uden enzymet ville helicobacter pylori med stor sandsynlighed gå til grunde ved mavesækkens sure pH.

Enzymer
Mårkær Herred

Mårkær Herred (tysk Mohrkirchharde) var et herred i Angel i Hertugdømmet Slesvig. Hovedbyen var Mårkær. 

Herredet har sine rødder i Mårkær Amt, som var blevet oprettet i 1544, da Mårkær Kloster med dets besiddelser ved landsdelingen mellem den danske konge og den gottorpske hertug tilfaldt den gottorpske linje. I 1778 dannede hovedparten af det forhenværende amt omkring landsbyen Mårkær endelig Mårkær Herred. Det havde en fælles herredfoged med Satrup Herred. Det lille herred eksisterede i denne form frem til denm preussisiske underretsreform 1867.

Herreds våbenbillede er Antoniterklosterets kors. 

Mårkær Herred hørte under Gottorp Amt. Området ligger nu i kreds Slesvig-Flensborg i delstaten Slesvig-Holsten (Sydslesvig).

Eksterne henvisninger / kilder 
 Gerret Liebing Schlaber: Administrative tilhørsforhold mellem Ejderen og Kongeåen indtil 2007, Flensborg 2007, s 355
 Sønderjylland A-Å, Aabenraa 2011, s 271

Angel
Herreder i Sydslesvig
Bruxelles-traktaten

Bruxelles-traktaten eller Traktaten om økonomisk, socialt og kulturelt samarbejde og kollektivt selvforsvar var en traktat, der blev underskrevet 17. marts 1948 om gensidig forsvarsforpligtelse. Traktaten blev underskrevet af Belgien, Frankrig, Luxembourg, Holland og Storbritannien som en udvidelse af Dunkerque-traktaten, der var underskrevet af Storbritannien og Frankrig i 1947. Ved Bruxelles-traktatens ændring i 1954 skabtes Vestunionen, en vesteuropæisk forsvarsalliance.

Tidslinje

Eksterne links 
 Bruxelles-Traktaten – NATO Basic Documents (på engelsk)

Traktater
Den kolde krig
Politik i 1948
Etableret i 1948
Fysing Herred

Fysing Herred (tysk Füsingharde) var et herred i Angel i Hertugdømmet Slesvig (Sønderjylland). Herredet er opkaldt efter landsbyen Fysing. 

Herredet udviklede sig ud af et lille fogderi beliggende øst for Slesvig by i Angel. Området tilhørte fra middelalderen Slesvig-biskoppen. Fogderiet omfattede et afgrænset område omkring landsbyen Fysing og sognebyen Torsted samt en del strøgods på Sliherreds territorium (i Kalvtoft i Borne Sogn, Bregnerød og Gejl i Brodersby Sogn samt i Løjt i Løjt Sogn). I en periode regnedes også ejendomme i det Nordangel under Fysing (Markerup og Søgaard i Husby Sogn, Runmark i Rylskov Sogn). I forbindelse med ophævelsen af Svavsted Amt i 1702, fortsatte fogderiet som selvstændigt herred, som dog på mange måder var forbundet med Sli Herred.

Herreds våbenbillede er to krydsede nøgler som symbol på apostel Peter. Den hellige Peter var Slesvig Domkirkes patron. 

Fysing Herred hørte til Gottorp Amt. Området ligger nu i kreds Slesvig-Flensborg i delstaten Slesvig-Holsten (Sydslesvig).

Noter 

Angel
Herreder i Sydslesvig
Ugle Herred

Ugle Herred (tysk Uggelharde) er et område i Slesvig syd for Flensborg .

Indtil krigen i 1864 var herredet dansk, derefter blev området tysk. En del af herredet udgør overgangsområdet mellem gesten og bakkelandskabet i Angel (→Lusangel).

Ugle Herred hørte i middelalderen til Istedsyssel. Senere kom det under Flensborg Amt. Området ligger nu i kreds Slesvig-Flensborg i delstaten Slesvig-Holsten (Sydslesvig). Ugle Herred blev allerede nævnt i kong Valdemars Jordebog i 1231 som Vgglæhæreth. Herredet skulle yde 20 mark rent sølv. Samme med Bistoft i Store Solt Sogn var der 40 mark guld. Ugle Herreds våbenbillede er en ugle.

Herredskirken var formodentlig Eggebæk, herredtinget holdtes i en lille bondegård ved navn Tinghøj (ty. Tinghoe) ved Frørup Bjerge tæt på Oversø, senere i Smedeby Skovkro. Tidligere hørte også Bollingsted til herredet, ligedeles Langsted, Hostrup og Bistoft. Herredet deles historisk i de 4 trinter (fjerdinger) (Store) Solt, Oversø, Siversted og Jørl. 

I herredet lå følgende sogne eller dele af sogne:
 Eggebæk Sogn
 Jørl Sogn (også Hjørdel Sogn)
 Lille Solt Sogn
 Oversø Sogn
 Siversted Sogn
 Store Solt Sogn

Noter

Litteratur 
 Esben Albrectsen: Herredømmet over Sønderjylland 1375-1404; København 1981; 
 O. Nielsen: Liber Census Daniæ. Kong Valdemar den Andens Jordebog; G.E.C. Gads forlag, København 1873
 J.P. Trap: Statistisk-topografisk Beskrivelse af Hertugdømmet Slesvig, bind I-II; Kjøbenhavn 1864 side 470

Herreder i Sydslesvig
PP

PP har to betydninger:

 Polypropylen - fibre som benyttes i fabrikationen af sportsundertøj.
 Partido Popular - et spansk konservativt parti.
Hail, Columbia

"Hail, Columbia" var, indtil den i 1931 blev erstattet af den offielt udpegede "Star-Spangled Banner", USA's uofficielle nationalmelodi. Den blev oprindelig komponeret af Philip Phile i 1789, til George Washingtons indsættelsesceremoni, under titlen "The President's March", arrangeret med tekst af Joseph Hopkinson i 1798. Den blev brugt af USA som nationalmelodi i størstedelen af det 19. århundrede, men tabte folkelig opbakning efter 1. verdenskrig. Den er nu indgangsmarch for USA's vicepræsident, og for tidligere præsidenter af USA. Den har samme funktion som "Hail to the Chief" er for præsidenten. Når sangen spilles til ære for vicepræsidenten og tidligere præsidenter indledes den altid med fire ruffles and flourishes. Derudover har sangen været brugt som stille-march under militære ceremonier, ofte mens bandet kontramarcherer.

Brug i populærkultur 
I horrorfilmen Ravenous fra 1999 er et af åbningstemaerne en fortolkning af "Hail, Columbia" opført af Foster's Social Orchestra, en gruppe af ikke professionelle kunstnere.

Tekst 
Hail Columbia, happy land!
Hail, ye heroes, heav'n-born band,
Who fought and bled in freedom's cause,
Who fought and bled in freedom's cause,
And when the storm of war was gone
Enjoy'd the peace your valor won.
Let independence be our boast,
Ever mindful what it cost;
Ever grateful for the prize,
Let its altar reach the skies.ChorusFirm, united let us be,
Rallying round our liberty,
As a band of brothers joined,
Peace and safety we shall find.

Immortal patriots, rise once more,
Defend your rights, defend your shore!
Let no rude foe, with impious hand,
Let no rude foe, with impious hand,
Invade the shrine where sacred lies
Of toil and blood, the well-earned prize,
While off'ring peace, sincere and just,
In Heaven's we place a manly trust,
That truth and justice will prevail,
And every scheme of bondage fail.ChorusFirm, united let us be,
Rallying round our liberty,
As a band of brothers joined,
Peace and safety we shall find.

Behold the chief who now commands,
Once more to serve his country stands.
The rock on which the storm will break,
The rock on which the storm will break,
But armed in virtue, firm, and true,
His hopes are fixed on Heav'n and you.
When hope was sinking in dismay,
When glooms obscured Columbia's day,
His steady mind, from changes free,
Resolved on death or liberty.ChorusFirm, united let us be,
Rallying round our liberty,
As a band of brothers joined,
Peace and safety we shall find.

Sound, sound the trump of fame,
Let Washington's great fame
Ring through the world with loud applause,
Ring through the world with loud applause,
Let ev'ry clime to freedom dear,
Listen with a joyful ear,
With equal skill, with God-like pow'r
He governs in the fearful hour
Of horrid war, or guides with ease
The happier time of honest peace.Chorus'''
Firm, united let us be,
Rallying round our liberty,
As a band of brothers joined,
Peace and safety we shall find.

Se også 
 Hail to the Chief

Ekterne kilder/henvisninger 
Ruffles and flourishes with "Hail Columbia" (MP3)
 Midi lydfil og tekst.

Amerikanske patriotiske sange